De Piaf hod koa scheene Kindheid ghobt. Scho kuaz noch iara Gebuat is vo iara Muada valossn worn. De is a Kafäähaussängarin vo italienisch und berbarischa Owstammung.. Se is zua iara Groussmuada (vo iara Muada) keman, wo s oba fost vahungad waa. Ia Voda, a Akrobat in am Wandaziakus ("Schlangamensch"), hods mid zwoa Joar zua seina Muada brocht, de wo in da Normandie a Bordej betriem ghobd hod. Do is ia bessa ganga. Mid 4 Joar hod se ia Aunghoanhaut entzindet und se is blind worn. Mid 6 Joar is noch ana Woifoart af Lisieux zua Heilign Therese wieda gsund worn. De Piaf hod des af de Woifoart zuagschriem und hod de heilige Therese ia Lem lang vaeaht. Mid 10 Joar hod se ian Voda af seine Tourneen beleidt. Dea hod se ois Strossnsängarin ausbuidt. Ia Voda, a Oikoholka, hod se oft vadroschn.